Diari Oficial de la Generalitat Valenciana


Sumari del DOGV 8283, del 27-04-2018 (2018/4122)

RESOLUCIÓ de 24 d'abril de 2018, de la Presidència de la Generalitat, de concessió del Premi President i dels Premis Generalitat Gaiates 2018.
----------------------------------------------------------------------------------------------------------------------------------------------

### Dades del document

Número de DOGV
:   8283

Data del DOGV
:   27-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4122


Data del document
:   24-04-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 24 d'abril de 2018, de la Presidència de la Generalitat, de concessió del Premi President i dels Premis Generalitat Gaiates 2018. [2018/4122]  
El Decret 2/2018, de 7 març, del president de la Generalitat, crea el Premi President i els Premis de la Generalitat Gaiates 2018, amb el desig de contribuir al lluïment més gran i consolidació d'aquestes tradicionals figures de les festes de la Magdalena de Castelló de la Plana.  
  
Vist l'article 4 de l'esmentat Decret 2/2018, que disposa que el Patronat Municipal de Festes de Castelló, com a entitat que atorga els premis a les millors gaiates de la ciutat de Castelló, a requeriment de la Direcció General d'Anàlisi, Polítiques Públiques i Coordinació, certificarà quines són les gaiates guanyadores de la ciutat de Castelló, en l'edició gaiates 2018, així com l'artista de la gaiata guanyadora en la ciutat de Castelló.  
Vist el certificat de data 29 de març de 2018, emés pel Patronat Municipal de Festes de Castelló, i, d'acord amb l'article 5 del Decret 2/2018, de 7 març, pel qual es creen el Premi President i els Premis de la Generalitat Gaiates de Castelló 2018, resolc:  
  
  
Primer  
Concedir el Premi President de la Generalitat a la Gaiata 18 Cremor, com a guanyadora de les Gaiates 2018 de la ciutat de Castelló de la Plana, per la quantitat bruta de cinc mil euros (5.000 ?), a la qual es practicaran els descomptes i retencions que li siguen aplicables.  
  
Segon  
Concedir el Premi Generalitat a l'artista Adrián Bernat Gas i a la comissió Gaiata 18 Cremor, com a creadors de la gaiata guanyadora de l'any 2018 de la ciutat de Castelló de la Plana, per la quantia de cinc mil euros (5.000 ?), a la qual es practicaran els descomptes i retencions que li siguen aplicables. Aquest import es dividirà entre els creadors de la gaiata guanyadora previ l'acord que presenten aquests.  
  
Tercer  
Concedir els Premis Generalitat a les gaiates guanyadores dels restants cinc Premis Gaiates 2018 de la ciutat de Castelló de la Plana, per una quantia, per a cadascuna d'elles, de mil euros (1.000 ?), a la qual es practicaran els descomptes i retencions que li siguen aplicables i que resulten les següents:  
- Gaiata 15 Sequiol  
- Gaiata 6 Farola Ravalet  
- Gaiata 19 La Cultural  
- Gaiata 17 Tir de Colom  
- Gaiata 7 Cor de la Ciutat  
  
Quart  
L'import total del premis ascendeix a 15.000 - (quinze mil euros) i s'abonarà amb càrrec a l'aplicació pressupostària 01.99.14.973.00, línia S0693000, del pressupost de la Generalitat per a l'exercici 2018.  
  
  
Cinqué  
La publicació d'aquesta resolució en el Diari Oficial de la Generalitat Valenciana tindrà els efectes de notificació a les persones i entitats premiades, d'acord amb l'article 5 de l'esmentat Decret 2/2018.  
  
  
Sisé  
Les entitats i persones premiades, en el termini d'un mes a comptar des de la publicació d'aquesta resolució, presentaran en el Registre General de la Presidència de la Generalitat, carrer En Bou 9-11, de València, o en qualsevol dels registres i oficines públiques a què fa referència l'article 16.4 de la Llei 39/2015, d'1 d'octubre, del procediment administratiu comú de les administracions públiques, el document d'acceptació del premi adjuntat com a annex al Decret 2/2018, de 7 de març, així com la següent documentació:  
a) Documentació identificativa de l'entitat premiada: CIF i estatuts.  
  
b) Identificació de la persona que té la representació legal i acreditació de la dita representació (DNI, acta de nomenament, escriptures?).  
  
c) Model de domiciliació bancària, en el cas de no estar d'alta en el registre de proveïdors de la Generalitat.  
En el cas del premi Generalitat a l'artista de la gaiata guanyadora, junt amb la documentació referida, haurà de presentar-se document subscrit per la persona i l'entitat premiada que determine el percentatge del premi, segons el treball realitzat, per a cadascuna d'elles.  
Una còpia del document susdit, una vegada presentat en qualsevol dels registres indicats, es remetrà, en format PDF i sense la documentació addicional, a l'adreça de correu electrònic   
area\_de\_fkdnzpfggmux@pav.tz.  
L'acceptació del premi comportarà l'autorització de les entitats premiades perquè la Direcció General d'Anàlisi, Polítiques Públiques i Coordinació obtinga directament dels òrgans administratius corresponents l'acreditació d'estar al corrent de les obligacions tributàries i amb la Seguretat Social, i en aquest cas, les entitats premiades no hauran d'aportar les corresponents certificacions. No obstant això, les entitats beneficiàries del premi podran denegar aquest consentiment assenyalant aquesta opció en el referit document. En aquest supòsit, haurà d'aportar els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria General de la Seguretat Social expressius d'estar al corrent en el compliment de les obligacions fiscals i amb la Seguretat Social.  
  
  
Contra aquesta resolució, que posa fi a la via administrativa segons l'article 5 del Decret 2/2018, de 7 de març, es podrà interposar recurs de reposició o bé s'hi podrà interposar directament recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 24 d'abril de 2018.- El director general d'Anàlisi, Polítiques Públiques i Coordinació: Julián López Milla.